Diari Oficial de la Generalitat Valenciana


Sumari del DOGV 3572, del 31-08-1999 (1999/7515)

ORDRE de 12 de d'agost de 1999, del conseller de Justícia i Administracions Públiques, per la qual es disposa la publicació de la modificació dels Estatuts de la Mancomunitat de Serveis de Promoció Econòmica Vega Baixa.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3572

Data del DOGV
:   31-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7515


Data del document
:   12-08-1999

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * San Isidro
    * Benijófar
    * Benejúzar
    * Jacarilla
    * Catral
    * San Fulgencio
    * Bigastro
    * San Miguel de Salinas
    * Albatera
    * Benferri
    * administració local
    * reglament intern
    * associació de municipis
    * cooperació administrativa

ORDRE de 12 de d'agost de 1999, del conseller de Justícia i Administracions Públiques, per la qual es disposa la publicació de la modificació dels Estatuts de la Mancomunitat de Serveis de Promoció Econòmica Vega Baixa. [1999/X7515]
  
La Mancomunitat de Serveis de Promoció Econòmica Vega Baixa, ha tramitat la modificació dels seus estatuts.
  
Tramés l'expedient a aquesta conselleria, s'ha observat que compleix en tots els seus termes la legislació vigent al respecte, sense haver-se advertit en ells cap infracció de l'ordenament jurídic, ni menyscapte de les competències d'aquesta Comunitat Autònoma, ni interferència en el seu exercici.
  
Per tot això, i d'acord amb allò que disposa el Reial Decret 695/1979, de 13 de febrer, de transferències en relació amb el Decret de la Presidència de la Generalitat Valenciana 10/1985, de 21 de juny, i el Decret 30/1997, de 26 de febrer, del Govern Valencià,
  
ORDENE
  
Article únic
  
Publicar la modificació dels Estatuts de la Mancomunitat de Serveis de Promoció Econòmica Vega Baixa, en haver-se acreditat en l'expedient la legalitat de les actuacions.
  
València, 12 d'agost de 1999
  
El conseller de Justícia i Administracions Públiques,
  
SERAFÍN CASTELLANO GÓMEZ
  
Estatuts de la Mancomunitat de Serveis
  
 de Promoció Econòmica Vega Baixa.
  
Article 1
  
1. Les entitats locals de Benejúzar, Bigastro, Jacarilla, San Miguel de Salinas, Albatera, San Isidro, San Fulgencio, Catral, Benferri i Benijófar, de la província d'Alacant, a l'empara d'allò que disposa l'ordenament jurídic vigent, acorden constituir-se en mancomunitat voluntària d'entitats locals, per a l'organització i prestació, en forma mancomunada, de les obres, serveis o activitats de la seua competència, que es recullen en els presents estatuts.
  
Article 2
  
La mancomunitat que es constitueix es denominarà Mancomunitat de Serveis de Promoció Econòmica Vega Baixa, i té la seua seu pròpia al municipi de Bigastro.
  
Article 3
  
1. Són fins de la mancomunitat:
  
a) Promoció economicosocial dels municipis pertanyents a la mancomunitat.
  
b) Servei d'informació pública.
  
2. La prestació i explotació dels serveis podrà realitzar-la la mancomunitat conforme a qualsevol de les formes prevista en l'ordenament jurídic vigent.
  
3. La prestació dels fins enumerats en el paràgraf primer d'aquest article suposa la subrogació per part de la mancomunitat en la titularitat del servei, i li correspon, per tant, la gestió integral d'aquest, així com tot allò referent a la imposició i ordenació de la taxa que poguera imposar-se.
  
Article 4
  
La mancomunitat, com a entitat local reconeguda per la llei, exercirà totes les potestats que siguen conferides per la legislació vigent, que afecte a les entitats d'aquestes característiques per al compliment dels seus fins.
  
Article 5
  
1. Els òrgans de govern de la mancomunitat seran representatius dels ajuntaments mancomunats.
  
2. Els òrgans de govern són:
  
a) El plenari de la mancomunitat.
  
b) El president.
  
c) El vicepresident o vicepresidents, si fa el cas.
  
d) La Comissió de Govern.
  
3. Igualment, podran crear-se les comissions informatives que es requerisquen, tenint en compte el nombre de serveis que la mancomunitat preste.
  
Article 6
  
1. El plenari de la mancomunitat estarà integrat pels vocals representants de les entitats mancomunades, elegits pels seus respectius plenaris.
  
2. Cada entitat mancomunada comptarà amb dos vocals, que seran elegits pels respectius plenaris per majoria absoluta, d'entre els components de la corporació. Si realitzada la votació no s'aconseguira dita majoria es procedirà a una nova votació vint-i-quatre hores després. Cas de no obtenir-se el quòrum necessari, quedaran elegits aquells que hagen obtingut majoria simple dels vots emesos. En el supòsit d'igualtat de vots seran elegits els de major edat.
  
3. El mandat de vocals coincideix amb el de les seues respectives corporacions.
  
Article 7
  
1. Després de la celebració d'eleccions locals i dins del termini previst per la llei per a la designació de representants en òrgans col·legiats, les entitats locals hauran de nomenar el vocal o vocals representants seus a la mancomunitat. El resultat de l'elecció haurà de comunicar-se a aquesta.
  
2. Fins a la data de constitució del nou Plenari, actuarà en funcions l'anterior i el seu president.
  
3. Transcorregut el termini per a la designació dels vocals per les entitats, i dins dels deu dies següents, es procedirà a la constitució de nou plenari de la mancomunitat i designació del president.
  
4. Durant el període a què es refereix el paràgraf dos, només es podrà portar a terme la gestió ordinària de la mancomunitat.
  
Article 8
  
Correspon al plenari de la mancomunitat:
  
a) Aprovar el pressupost.
  
b) Aprovar la plantilla.
  
c) Exercir accions en defensa dels drets de la mancomunitat; oposar-se en assumptes litigiosos quan aquesta siga demandada i entaular tota classe de recursos en assumptes de qualsevol classe, grau o jurisdicció.
  
d) Proposar la modificació o reforma dels estatuts de la mancomunitat.
  
e) Aprovació d'ordenances, censures de comptes, reconeixement de crèdits, operacions de crèdits, concessió de lleves i esperes, i qualsevol classe de compromisos econòmics.
  
f) Aprovar els plans i projectes necessaris per a l'establiment, desplegament i gestió de les obres, serveis o activitats previstes com a fins de la mancomunitat.
  
g) Admissió i separació de membres de la mancomunitat.
  
h) Establiment de mèrits per als concursos de funcionaris d'habilitació nacional.
  
i) Aprovació de les bases que regiran les proves d'accés a la funció pública de la mancomunitat.
  
j) Determinar la forma de gestionar els serveis.
  
k) Creació d'estructures i règim de funcionament de la Comissió de Govern.
  
l)Totes les que la legislació atribuïsca al plenari dels Ajuntaments, per al compliment dels seus fins.
  
Article 9
  
1. El president de la mancomunitat serà elegit pel plenari de la mancomunitat, entre els seus membres i per majoria absoluta.
  
2. Podran ser candidats a la presidència tots i cadascun dels vocals que componen el plenari.
  
3. Si cap candidat obté la majoria absoluta en la primera votació, se celebrarà vint-i-quatre hores després una segona votació, i en resultarà elegit aquell que obtinga major nombre de vots. En cas d'empat resultarà elegit el de major edat.
  
4. Per a la destitució del president se seguirà el mateix procediment que l'establit en la legislació vigent per a destitució de l'alcalde.
  
Article 10
  
El president designarà u o diversos vicepresident, en nombre màxim de dos, que el substituiran per l'ordre del seu nomenament en cas d'absència, vacant o malaltia.
  
Article 11
  
1. Correspon al president de la mancomunitat les competències següents:
  
a) Dirigir el govern i administració de la mancomunitat.
  
b) Convocar, presidir i alçar les sessions del plenari, de la Comissió de Govern i de qualssevol altres òrgans municipals,.
  
c) Dirigir, inspeccionar obres i activitats de la mancomunitat.
  
d) Rendir anualment els comptes d'administració del Patrimoni.
  
e) Disposar de despeses, dins dels límits de la seua competència.
  
f) Exercir la direcció del personal de la mancomunitat.
  
g) Formular, pels tècnics corresponents, el projecte de pressupost de la mancomunitat.
  
h) Contractar obres, serveis i subministraments, tot això d'acord amb la Llei 13/1995, de 18 de maig, de Contractes de les Administracions Públiques.
  
i) Representar a la mancomunitat en tota classe d'actes i negocis jurídics.
  
j) Atorgar poders a procuradors per a comparèixer en judici i fora d'ell.
  
k) Visar amb la seua firma els certificats que s'expedesquen sobre els actes i documents de la mancomunitat.
  
l) Totes aquells que la normativa de règim local atribueix a l'alcalde per al compliment de les competències que té atribuïdes, així com les no atribuïdes específicament a un altre òrgan,
  
2. El president pot delegar l'exercici de les seues atribucions, excepte la de convocar i presidir les sessions del plenari i de la Comissió de Govern i les enumerades en els apartats a), f), g) i k).
  
Article 12
  
1. La Comissió de Govern s'integra pel president i un nombre de vocals no superior al terç del nombre legal d'aquests, nomenats i separats lliurement per aquell, atenent a la major representativitat possible de la totalitat dels ajuntaments membres.
  
2. Correspon a la Comissió de Govern:
  
a) L'assistència al president en l'exercici de les seues atribucions.
  
b) Les atribucions que el president o un altre òrgan municipal li delegue. No són delegables les atribucions reservades al plenari.
  
Article 13
  
1. El plenari funciona en règim de sessions ordinàries de periodicitat preestablida i extraordinàries.
  
2. El plenari celebra sessió ordinària com a mínim una vegada al trimestre, i extraordinària quan així ho decidisca el president o ho sol·licite la quarta part, al menys, del nombre legal de vocals del plenari. En aquest últim cas la celebració d'aquest no podrà demorar-se més de dos mesos, des què va ser sol·licitada.
  
Article 14
  
1. Les sessions del plenari han de convocar-se al menys amb cinc dies hàbils d'antelació. En la citació es farà constar l'ordre del dia.
  
2. El plenari es constitueix vàlidament amb l'assistència d'un terç del nombre legal de membres d'aquest, que mai no podrà ser inferior a tres. Tal quòrum deu mantenir-se al llarg de tota la sessió.
  
3. En tot cas, es requereix l'assistència del president i del secretari de la mancomunitat, o dels qui legalment els substituïsquen.
  
Article 15
  
1. Els acords del plenari s'adopten, per regla general, per majoria simple dels membres presents. Existeix majoria simple quan els vots afirmatius són més que els negatius.
  
2. És necessari el vot favorable de la majoria absoluta del nombre legal de membres del plenari per a l'adopció dels acords, en les matèries següents:
  
a) Proposta de modificació o ampliació dels estatuts.
  
b) Aprovació del pressupost de la mancomunitat.
  
c) Aprovació d'ordenances i tarifes de caràcter general que afecten els usuaris dels serveis.
  
d) Aprovació de comptes.
  
e) Aprovació de la plantilla de la mancomunitat.
  
f) Concertar crèdits.
  
g) Creació de l'estructura i règim de funcionament de la Comissió de Govern, si fa el cas.
  
h) Determinació de la forma de gestió del servei.
  
i) Aprovació de quotes extraordinàries.
  
Article 16
  
1. La funció pública de secretaria, comprensiva de la fe pública i de l'assessorament legal preceptiu, així com del control i fiscalització, intervenció de la gestió econòmic- financera i pressupostària, i la comptabilitat, tresoreria i recaptació, seran encomanades a funcionaris amb habilitació de caràcter nacional i es cobriran per concurs entre funcionaris que ostenten tal caràcter, de conformitat amb el que disposa l'ordenament jurídic vigent.
  
2. Fins tant es creen aquestes places, dites funcions seran exercides pels funcionaris que ostenten tal caràcter, nomenats pel plenari de la mancomunitat, de conformitat amb la legislació vigent.
  
3. En cas de vacant, una vegada creades les places, el procediment d'incorporació serà semblant al previst per a la resta de les entitats locals.
  
Article 17
  
1. La resta del personal de la mancomunitat serà seleccionat mitjançant els sistemes d'oposició, concurs i concurs-oposició, respectant en tot cas els principis constitucionals de publicitat, mèrit i capacitat.
  
2. Fins tant es proveïsquen les places convocades, aquestes podran cobrir-se íntegrament amb personal laboral de caràcter temporal, segons les seues funcions, per les persones que, respectant els principis assenyalats en el paràgraf anterior, siguen oportunament seleccionades.
  
3. Les places vacants hauran de traure's a oferta d'ocupació en el primer trimestre de cada any.
  
4. El nomenament i règim del personal eventual, si fa el cas, seran idèntics al previst per a les corporacions locals per la legislació vigent.
  
Article 18
  
1. La hisenda de la mancomunitat està constituïda pels següents recursos:
  
a) Ingressos de dret privat.
  
b) Subvencions i altres ingressos de dret públic.
  
c) Taxes per la prestació de serveis o la realització d'activitats de la seua competència.
  
d) Contribucions especials per l'execució d'obres o per a establiment, ampliació o millora de serveis de la competència de la mancomunitat.
  
e) Els procedents d'operacions de crèdit.
  
f) Multes.
  
g) Aportacions dels municipis mancomunats.
  
h) Qualsevol un altre recurs que s'establisca en favor de les mancomunitats, per disposicions legals que es dicten.
  
Article 19
  
1. Per a la imposició, exacció, liquidació i cobrança dels recursos enumerats en l'article anterior, la mancomunitat aprovarà les ordenances fiscals corresponents als distints serveis, tenint dites ordenances força obligatòria en tots els municipis integrants, una vegada aprovades.
  
2. Correspondrà als municipis facilitar a la mancomunitat tota la informació que calga per a la formació de padrons, altes, baixes i altres modificacions referides als contribuents afectats pels distints serveis, que constituïsquen els fins regulats en articles anteriors.
  
3. La mancomunitat podrà en tot moment, pels seus propis mitjans, comprovar la veracitat i exactitud de les dades a què es refereix el número anterior.
  
Article 20
  
Les aportacions de les entitats mancomunades podran ser per a cada exercici econòmic en la forma següent:
  
a) Una quota principal, d'acord amb l'ús que cada entitat realitze dels serveis que es presenten mancomunadament i no directament a l'usuari (1).
  
Per a la determinació d'aquesta quota s'aplicaran les bases o mòduls següents: nombre d'habitatges, superfície del nucli urbà, metres lineals de carrers, volum d'edificació, base imposable de la contribució territorial urbana, volum dels seus pressupostos, consum realment efectuat, valor hora emprada i qualssevol altres factors que puguen computar-se en raó del servei o activitat prestada. Les presents bases o mòduls podran aplicar-se aïllada o conjuntament.
  
b) Una quota complementària i obligatòria, per a atendre a despeses generals de conservació, entreteniment i administració, s'utilitzen o no els serveis, en proporció al nombre d'habitants de dret de cada municipi, segons l'últim padró quinquennal (1).
  
c) Una quota extraordinària i obligatòria per a atendre despeses d'aquest caràcter.
  
(1) En el supòsit que el servei es preste directament a l'usuari, no procedeix l'aplicació dels apartats a) i b).
  
Article 21
  
Les aportacions dels municipis a la mancomunitat tenen la consideració de pagaments obligatoris i preferents per a les entitats mancomunades.
  
Article 22
  
1. Les aportacions econòmiques dels municipis es realitzaran en la forma i terminis que determine el plenari. En cas que algun municipi es retarde en el pagament de la seua quota en més d'un trimestre, el president requerirà el seu pagament en el termini de 20 dies. Transcorregut dit termini sense haver fet efectiu el dèbit, el president podrà sol·licitar dels òrgans de l'administració central, autonòmica o provincial, la retenció de les quotes pendents amb càrrec a les quantitats que per qualsevol concepte foren liquidades a favor de l'Ajuntament deutor, a fi que les entregue a la mancomunitat.
  
2. Aquesta retenció és autoritzada expressament pels ajuntaments mancomunats en el moment d'aprovació dels presents estatuts, sempre que s'acompanye el certificat de descobert, reglamentària en cada cas.
  
3. El manteniment reiterat en situació de deutor a la mancomunitat, per part d'una entitat local, serà causa suficient per a procedir a la seua separació definitiva, podent reclamar-se les quantitats degudes i les despeses derivades; u i dos d'aquest article.
  
Per a la separació definitiva serà imprescindible acord del plenari de la mancomunitat per majoria absoluta i ratificació, al menys, per igual nombre de les entitats mancomunades, excepte la que siga objecte de separació.
  
Article 23
  
1. La mancomunitat aprovarà anualment un pressupost, de conformitat amb allò que s'ha disposat en la legislació de règim local vigent.
  
2. El pressupost constitueix l'expressió xifrada conjunta i sistemàtica de les obligacions que, com a màxim, poden reconèixer, i dels drets amb venciment o que es prevegen realitzar durant el corresponent exercici econòmic.
  
3. S'inclouran en el pressupost les inversions que es pretenguen realitzar, així com les seues fonts de finançament.
  
Article 24
  
1. El patrimoni de la mancomunitat estarà integrat per tota classe de béns, drets i accions que legítimament adquirisca, bé en el moment de la seua constitució o amb posterioritat. A tal efecte haurà de formar-se un Inventari, de conformitat amb allò que s'estableix en les disposicions vigents en la matèria.
  
2. La participació de cada entitat mancomunada en aquest patrimoni es fixarà tant inicialment, com en el successiu, en funció del nombre d'habitants de dret de cada entitat, segons l'últim padró quinquennal.
  
No obstant això, i donades les característiques de les aportacions a la mancomunitat, podran ser tinguts en compte altres factors de ponderació.
  
Article 25
  
La mancomunitat es constitueix per temps indefinit.
  
Article 26
  
La modificació dels estatuts s'acomodarà al mateix procediment i requisits que els exigits per a la seua aprovació.
  
Article 27
  
1. Per a la incorporació a la mancomunitat d'un nou municipi caldrà:
  
a) El vot favorable de la majoria absoluta dels membres de la corporació interessada.
  
b) El vot favorable de la majoria absoluta dels vocals del plenari de la mancomunitat.
  
2. L'aportació inicial dels municipis incorporats a la mancomunitat amb posterioritat a la constitució, vindrà determinada per l'índex del patrimoni de la mancomunitat per habitants, multiplicat pel nombre d'habitants de dret de l'entitat que sol·licita la inclusió.
  
De no existir tal patrimoni, aportarà la quota que resulte de multiplicar la quantitat a què es refereix l'apartat b) de l'article vint pel nombre d'habitants de dret del municipi i per un nombre d'anys que no podrà excedir de cinc.
  
La quota resultant de la valoració podrà ser exigida en el moment de la incorporació de l'entitat local a la mancomunitat o quedar diferida per al supòsit de la dissolució o, si fa el cas, separació de la mancomunitat.
  
3. Així mateix haurà d'aportar totes les despeses que s'originen amb motiu de la seua inclusió a la mancomunitat.
  
Article 28
  
Per a la separació voluntària de la mancomunitat, de qualssevol dels Municipis que la integren, caldrà:
  
a) Que ho sol·licite la corporació interessada, previ acord adoptat per majoria absoluta en el plenari d'aquesta.
  
b) Que es trobe al corrent del pagament de les seues aportacions
  
c) Haurà d'abonar totes les despeses que s'originen amb motiu de la seua separació, a la part del passiu contret per la mancomunitat al seu càrrec.
  
d) Que es vote favorablement per la majoria absoluta dels vocals del plenari de la mancomunitat.
  
Article 29
  
1. La separació d'una o diverses corporacions no obligarà el plenari a practicar liquidació de la mancomunitat, quedant dit dret en suspens fins al dia de la dissolució de la mateixa, data en què entrarà o entraran a participar en la part alíquota que li corresponga o corresponguen de la liquidació de béns de la mancomunitat.
  
En el supòsit que l'aportació inicial estiguera constituïda per elements del servei propis de l'ajuntament, es podrà per la mancomunitat, a la vista de les circumstàncies concurrents, fer efectiva total o parcialment la liquidació amb els mateixos elements aportats.
  
2. Les corporacions separades tampoc no podran al·legar dret de propietat dels béns i serveis de la mancomunitat, encara que radiquen en el seu terme municipal.
  
Article 30
  
La mancomunitat es dissoldrà per alguna de les causes següents:
  
a) Per desaparició del fi per a la que va ser creada.
  
b)Quan així ho acorde el plenari de la mancomunitat i els ajuntaments mancomunats, amb el vot favorable de la majoria absoluta legal dels seus membres.
  
c) Per emportar-se a cap la prestació dels serveis objecte d'aquesta per l'estat, comunitat autònoma, diputació provincial, per absorció de les competències municipals respectives.
  
Article 31
  
1. Quan els ajuntaments mancomunats decidisquen dissoldre la mancomunitat, adoptaren el corresponent acord previ, en què manifesten aquest propòsit, requerint-se per a la seua validesa la majoria absoluta de vots dels membres que legalment els integren.
  
2. A la vista dels acords municipals, el plenari de la mancomunitat, en un termini dels trenta dies següents a la recepció de la comunicació d'aquests, nomenarà una comissió liquidadora, composta pel president i, almenys quatre vocals. En ella s'integraran, per a complir les seues funcions assessores, el secretari i també l'interventor, si existira. Podrà igualment convocar a les seues reunions a experts determinats, als sols efectes de sentir la seua opinió o preparar informes o dictàmens en temes concrets de la seua especialitat.
  
3. La Comissió, en terme no superior a tres mesos, farà un inventari de béns, serveis, i drets de la mancomunitat, xifrarà els seus recursos, càrregues i dèbits, i relacionarà el seu personal, procedint més tard a proposar al plenari de l'entitat l'oportuna distribució o integració dels mateixos als ajuntaments mancomunats, tenint en compte les mateixes dades que hagen servit per a la formació del patrimoni.
  
També assenyalarà el calendari d'actuacions liquidadores, que no excedisca de sis mesos.
  
4. La proposta, per a ser aprovada vàlidament, requerirà el vot favorable de la majoria absoluta dels membres del plenari de l'entitat. Una vegada aprovada, la proposta serà vinculant per als ajuntaments mancomunats.
  
5. En tot cas, i verificada la integració del personal en les respectives municipalitats, seran respectats tots els drets de qualsevol ordre o naturalesa que aquest tinguera en la mancomunitat.
  
DISPOSICIONS FINALS
  
Primera
  
Els registres de les diverses entitats locals mancomunades tindran la consideració de registres delegats de la mancomunitat a tots els efectes d'entrada, eixida i presentació de documents.
  
Segona
  
En allò no previst pels presents estatuts, resultarà d'aplicació el que estableix la legislació per a les entitats locals.
  
DISPOSICIONS TRANSITÒRIES
  
Primer
  
Dins del mes següent a l'aprovació definitiva dels estatuts, les corporacions mancomunades hauran de designar el representant que li corresponga, havent de comunicar el nom i domicili d'aquests a la secretària de l'assemblea constituent.
  
Segona